Amenazato por os abbasís y os bulgaros, precisaba de grans sumas de diners pa enfortir o suyo poder melitar, y dictó bellas mesuras pa aumentar os ingresos de l'imperio, como suprimir os privilechios fiscals d'o estamiento eclesiastico. Os impuestos rigurosos y as decisions impopulars en politica melitar (como aumentar as cargas melitars d'a chent d'a tierra y obligar a los soldatos probes a enrolar-sen estando sufragatos por os suyos vicins) li daron como resultato a enemistat d'os suyos subditos, en especial o clero. Niceforo I prebó de controlar a este estamiento.